Renosterkoei en kalf in Krugerwildtuin doodgeskietFoto: www.rhinoconservation.org ŉ Woordvoerder van die Krugerwildtuin, William Mabasa, sê die koei en kalf se karkasse is Dinsdagoggend naby Albisini weg in die Pretoriuskop-gebied gevind. Mabasa sê dit is nie duidelik wanneer die renosters doodgemaak is nie. Hy sê die koei en haar kalf is albei in die kop geskiet en die koei se horing is verwyder. Mabasa het ŉ beroep gedoen op die publiek om na vore te kom indien hulle enige inligting het.